Սելենա Կոմէզ

Սելենա Մարի Կոմէզ (անգլերէն՝ Selena Gomez, 22 Յուլիս 1992), ամերիկացի երգչուհի, դերասանուհի, արտադրող եւ տարազներու ձեւաւորող։ Մեծ ճանաչում ձեռք բերած է Տիզնի կայանի (Disney Channel) «Ուեյվըրլի Փլեյսի Կախարդները» (Wizards of Waverly Place) հաղորդաշարին, ուր հանդէս կու գայ Ալեքս Ռուսսոի դերով եւ կը դառնայ «Էմմի» մրցանակաբաշխութեան (Emmy award) յաղթող։ Հետագային նկարահանուած է նաեւ այլ ժապաւէներու մէջ։ Գլխաւոր դերով հանդէս կու գայ «Պատմութիւն մը եւս Մոխրիկի Մասին» (Another Cinderella Story), «Ուեյվըրլի Փլեյսի կախարդները» (Wizards of waverly place) եւ «Արքայադուստրերու պաշտպանութեան ծրագիր» (Princess Protection Program) ժապաւէներուն մէջ։ Ան խաղացած է «Ռամոնա եւ Պիզըս» (Ramona and Beezus) թատերական ժապաւէնի գլխաւոր դերը, որ իր առաջին ելոյթն էր թատերական ժապաւէնի մէջ։

Իբրեւ ասպարէզ ընտրեց երաժշտութիւն։ Սելենա Կոմէզը հիմնադիրն ու երգիչն է Selena Gomez and the Scene փոփ խումբին, որ կը հրապարակէ RIAA/Recoring Industry Association of America -ի ոսկէ վկայագիրի արժանացած երկու ալպոմներ՝ «Kiss and Tell» եւ «A Year Without Rain»։ «Selena Gomez and the Scene» խումբը հրապարակած է նաեւ RIAA/Recording Industry Association of America-ի կողմէ Բլադին վկայագիրի արժանացած երկու երգեր՝ "Naturally" եւ "Who Says"։ 2011-ին խումբը ԱՄՆ-ուն մէջ կը վաճառէ շուրջ 1,354,000 ալպոմներ։ Կոմէզը մասնակցած է «Փերի» ("Tinker Bell"), «Պատմութիւն մը եւս Մոխրիկի մասին» (Another Cinderella Story), «Ուեյվերլի Փլեյսի կախարդները» (Wizards of waverly place), եւ "Shake it up" ժապաւէններուն երգերուն ստեղծմանը մէջ։ 2008-ին Սելենա Կոմէզը կը նշանակուի ՅՈՒՆԻՍԵՖ-ի բարի կամքի դեսպան։
17 Սեպտեմբեր 2010-ին «Hollywood Records» ձայնագրման աշխատանոցին մէջ կը հրապարակէ իր «A Year Without Rain» ալպոմը, որ հետագային՝ Յունիս 2011-ին ստացած է ոսկէ վկայագիր։ Ալպոմը առաջին շաբաթէն կը վաճառուի 66 հազար օրինակներով։
21 Յունիս 2011-ին «Hollywood Records» ձայնագրման աշխատանոցին մէջ հրապարակեց «When the Sun Goes Down» ալպոմը:Առաջին շաբաթէն կը վաճառուի 78 հազար օրինակներով, իսկ ԱՄՆ-ու մէջ 671 հազար օրինակներով։

23 Յուլիս 2013-ին «Hollywood Records» ձայնագրման աշխատանոցին մէջ հրապարակեց յաջորդ՝ «Stars dance» ալպոմը, առաջին շաբաթէն կը վաճառուին 97 հազար օրինակներ։
24 Նոյեմբեր, 2014-ին դարձեալ՝ «Hollywood Records» ձայնագրման աշխատանոցին մէջ հրապարակեց «For You» ալպոմը։ Հոկտեմբեր 2015-ին երգչուհին կը հրապարակէ իր «Revival» կոչուող ալպոմը, որ ամերիկեան Billboard 200 սիւնակին առաջին շաբաթէն իսկ առաջին հորիզոնականը գրաւեց ։ Այդ ալպոմի «Good for You» եւ «Same Old Love» երգերը դարձան համաշխարհային։


== Երիտասարդ Տարիներ ==
Սելենա Կոմէզը ծնած է Յուլիսի 22, 1992-ին Կրանտ-Փրեյրի մէջ (Թեքսաս նահանգ, ԱՄՆ) Մենտի Գորնեդի եւ Ռիքարտո Կոմէզի ընտանիքին մէջ։ Սելենայի հայրը լատինօ-ամերիկացի է, իսկ մայրը իտալօ-անգլիացի։ զայն կը կոչեն Սելենա ի պատիւ այդ ժամանակներու յայտնի երգչուհի Սելենայի։


== Ասպարէզ ==
Կոմէզը իր դերասանական ասպարէզը սկսած է 10 տարեկանին՝ խաղալով «Պարնին եւ ընկերները» մանկականժապաւէնը, ուր խաղացած է այժմ յայտնի եւ տաղանդաւոր երգչուհի-դերասանուհի Տեմի Լովադոի հետ։


== Սկավառակագրութիւն ==


=== Աշխատանոցային ալպոմներ ===
«Stars Dance» (2013)
«Revival» (2015)
«Rare» (2020)


=== Հաւաքածու ալպոմներ ===
«For You» (2014)


=== Փոքր ալպոմներ ===
«Another Cinderella Story» (2009)


== Դերակատարումներ ==


=== Արտադրութիւն ===


== Ծանոթագրութիւններ ==